Στρατής Αξιώτης

Ο  **Στρατής Αξιώτης**  είναι Λέσβιος ζωγράφος, ο οποίος γεννήθηκε στον Σκόπελο Λέσβου το 1907  και απεβίωσε στις 2 Δεκεμβρίου 1994 στη Γέρα Λέσβου.

## Βιογραφικά στοιχεία
Ασχολήθηκε από την παιδική του ηλικία με τη ζωγραφική και η οικογένειά του υπήρξε υποστηρικτική στην αγάπη του για το σχέδιο (σύμφωνα με τα όσα αναφέρει ο γιος του εδώ  http://eikastikadokimia.blogspot.gr/p/blog-page_300.html) Διατηρούσε το προσωπικό του μικρό ατελιέ από το 1925 στον Σκόπελο. Στη συνέχεια ήρθε σε επαφή με το ζωγράφο Στρατή Γαβαλά (1887-1965), τον οποίο βοήθησε σε αρκετές αγιογραφίες των εκκλησιών του νησιού.

Μαθήτευσε επίσης δίπλα στον Σπύρο Παπαλουκά , την περίοδο που ο τελευταίος διέμενε στη Μυτιλήνη, διατηρώντας ταυτόχρονα το ατελιέ του μέχρι το 1928. Το 1929 κατεβαίνει στην Αθήνα με έξοδα της Κοινότητάς του και τη βοήθεια της οικογένειάς του για να φοιτήσει στην Ανώτατη Σχολή Καλών Τεχνών (1929-35) με δασκάλους τον  Σπυρίδων Βικάτο, τον Ουμβέρτο Αργυρό  και στην χαρακτική τον Γιάννη Κεφαλληνό , που επηρεάζουν θερμά το στυλ και την τεχνική του.

Δίδαξε επίσης Τεχνικά σε Γυμνάσια και Σχολές, καθώς και στην Ακαδημία Μυτιλήνης.

## Το έργο του
Η θεματογραφία του περιλαμβάνει θαλασσογραφίες, απόψεις λιμανιών και τοπία . Το έργο του αναπτύσσεται στο μεταίχμιο του ρεαλισμού και του ιμπρεσιονισμού, επηρεασμένος από τη Σχολή του Μονάχου. Χαρακτηρίζεται εξπρεσιονιστής και ανήκει στην ομάδα των «Ελεύθερων καλλιτεχνών».

Έργα του (λάδι σε καμβά) βρίσκονται σε όλα τα υπουργεία, στις πινακοθήκες του Δήμου Πειραιώς, στην Εθνική και Δημοτική Πινακοθήκη Αθηναίων σε μεγάλες ιδιωτικές συλλογές και σε πληθώρα σπιτιών φιλοτέχνων.

Έχει παρουσιάσει έργα του σε ατομικές εκθέσεις και σε Πανελλήνιες (1939, 1952, 1957, 1963, 1967, 1971, 1973, 1975). Σε ομαδικές στην Ελλάδα και το εξωτερικό. Κόζιτσε Τσεχοσλοβακία 1936, Λειψία 1940, Στοκχόλμη 1947. Ιδρυτικό μέλος και πρόεδρος των Πειραιωτών καλλιτεχνών, μέλος της ομάδας "Ελεύθεροι Καλλιτέχνες". Δίδαξε στην Παιδαγωγική Ακαδημία Μυτιλήνης. Έργα του βρίσκονται στην Π.Δ. Αθηναίων, Πειραιά, Μυτιλήνης, στο Δημοτικό Μουσείο Μονάχου, Τράπεζα Ελλάδος στο ΥΠΠΟ κ. αλ. Ήταν μέλος του ΕΕΤΕ.

## Παραπομπές


## Πηγές
*Λεύκωμα *Έκθεση Λέσβιων Ζωγράφων, Βιογραφίες Καλλιτεχνών* Έκδοση του Επιμελητηρίου Λέσβου και του Φιλοτεχνικού Ομίλου Μυτιλήνης «Ο ΘΕΟΦΙΛΟΣ», Μυτιλήνη 2002
* Σύντομο Βιογραφικό και φωτογραφίες απο πίνακες του ζωγράφου Στρατή Αξιώτη
* Βιογραφικό και φωτογραφία πίνακα του Στρατή Αξιώτη
*Άρθρο στην Εφημερίδα Εμπρός
*Σύντομο βιογραφικό και φωτογραφίες απο πίνακες του Στρατή Αξιώτη από την Δημοτική Βιβλιοθήκη της Λάρισας
*Σύντομο βιογραφικό και φωτογραφίες απο πίνακες στο αφιέρωμα  "Η Ελληνική ζωγραφική στο WordPress.com"
*Τρείς πίνακες του Στρατή Αξιώτη
*Πίνακες του Στρατή Αξιώτη αναρτημένοι απο το "Ανοιχτό Ελληνικό Σχολείο"
*Άρθρο του Στέφανου Μιλέση στο "wordpress.com" για τον Στρατή Αξιώτη
*Άρθρο της "LIFO" για την "Πινακοθήκη του Πειραιά" η οποία φιλοξενεί και έργο του Στρατή Αξιώτη "Το Λιμάνι Πειραιώς"
*"Ψηφιοποιημένα άρθρα εφημερίδων" απο την Εθνική Πινακοθήκη
*Κατάλογος Ελλήνων Χαρακτών
*Έλληνες Ζωγράφοι (κατάλογος)
*Πίνακας του Στρατή Αξιώτη στον Οίκο Δημοπρασιών "Loudos Auctions
*[ https://www.bankofgreece.gr/Publications/frames-of-reference-from-the-bank-of-greece-collection.pdf Έκδοση της Τράπεζας της Ελλάδας "Τόποι Αναφοράς" Αθήνα 2018 ("Ξυλογραφία σε όρθιο ξύλο" σελ.93 εικ. 61 "Ψαράς, 1938", Βιογραφικό σελ 219-220 και σελ.237)

Κατηγορία:Έλληνες ζωγράφοι του 20ού αιώνα